text: Ellerten er blevet kult
  16 maj 2015 kl. 11.04
  Selvom den har 30 år på bagen, så er Ellerten populær som aldrig før. Lørdag mødes Ellert-entusiaster i Ølgod.
  Tre hjul, en el-motor og en kabine med plads til én. De fleste af os kan se det lille eldrevne køretøj for os, når vi hører navnet Ellert.
  Der er gået mange år, siden Ellerten først så dagens lys. Den blev opfundet i starten af 80'erne af Steen Volmer Jensen, og blev første gang præsenteret i 1985. Den blev sat i produktion i 1987, og bliver den dag i dag stadig produceret, dog i Tyskland.
  Den lille bil-knallert har på de 30 år der er gået opnået kult-status. Hvert år i Kristi Himmelfartferien mødes en flok entusiaster i Ølgod og viser stolt deres Ellerter frem. I år er ingen undtagelse. Du kan se billeder fra træffet i galleriet herover.
  